techiaith/cofnodycynulliad_en-cy huggingface dataset:
English: May I ask for a statement from the Minister for Housing and Local Government on the links between poor housing and poor physical and mental health? A recent joint report by Public Health Wales, Community Housing Cymru and the Building Research Establishment states that poor-quality housing costs the NHS in Wales more than £95 million a year in treatment costs. Please, could we have a statement from the Minister on what action she is taking, in conjunction with the Minister for Health and Social Services, to improve the quality of existing homes in Wales in view of the findings contained in this report, please?
Welsh: A gaf i ofyn am ddatganiad gan y Gweinidog Tai a Llywodraeth Leol ar y cysylltiadau rhwng tai gwael ac iechyd corfforol a meddyliol gwael? Mae adroddiad ar y cyd yn ddiweddar gan Iechyd Cyhoeddus Cymru, Cartrefi Cymunedol Cymru a'r Sefydliad Ymchwil Adeiladu yn datgan bod tai o ansawdd gwael yn costio mwy na £95 miliwn y flwyddyn i'r GIG yng Nghymru mewn costau triniaeth. Os gwelwch yn dda, a gawn ni ddatganiad gan y Gweinidog am y camau y mae'n eu cymryd, ar y cyd â'r Gweinidog Iechyd a Gwasanaethau Cymdeithasol, i wella ansawdd cartrefi sy'n bodoli eisoes yng Nghymru yng ngoleuni'r canfyddiadau a geir yn yr adroddiad hwn?
English: I know that there's a great deal of work going on in this area across Government, where we do recognise that housing does play a very important role in terms of people's physical and mental health. One example would be the additional funding that is going through the regional partnership boards, and that is about taking a housing-led approach to social services and health issues, and I think that's a really exciting piece of work. Of course, the Minister has recently said a bit more about the work that we would do in terms of retrofitting, because we know the importance of retrofitting homes not only for carbon reasons, but also in terms of ensuring people have warm and safe homes to live in. But I know that the Minister will write to you with an update on what we're doing in the wider context.
Welsh: Gwn fod llawer iawn o waith yn digwydd yn y maes hwn ar draws y Llywodraeth, lle'r ydym yn cydnabod bod gan dai ran bwysig iawn i'w chwarae o ran iechyd corfforol a meddyliol pobl. Un enghraifft fyddai'r arian ychwanegol sy'n mynd drwy'r byrddau partneriaeth rhanbarthol, ac mae a wnelo hynny â chymryd dull gweithredu a arweinir gan dai tuag at wasanaethau cymdeithasol a materion iechyd, a chredaf fod hwnnw'n ddarn o waith gwirioneddol gyffrous. Wrth gwrs, mae'r Gweinidog wedi dweud ychydig mwy yn ddiweddar am y gwaith y byddem yn ei wneud o ran ôl-osod, oherwydd gwyddom mor bwysig yw ôl-osod cartrefi nid yn unig am resymau carbon, ond hefyd o ran sicrhau bod gan bobl gartrefi cynnes a diogel i fyw ynddynt. Ond rwy'n gwybod y bydd y Gweinidog yn ysgrifennu atoch gyda'r wybodaeth ddiweddaraf am yr hyn yr ydym yn ei wneud yn y cyd-destun ehangach.
English: Thank you, Bethan, for raising these issues. I will certainly discuss with the Minister responsible, actually, for both of these issues in terms of when we can best provide an update on the work that Welsh Government is doing in terms of domestic abuse, but specifically, really, how we're working with the police forces in order to do that. I know that work is ongoing, for example, in terms of training for trauma-informed approaches and so on, which are so important when dealing with people who have been through very, very difficult experiences. And, again, I'll have the same conversation about the support that we are giving to asylum seekers, because it is important that we are that nation of sanctuary that we purport to be. I know Welsh Government, for its part, is doing a huge amount to try and make that a reality, and make people feel that they are welcomed here when they come here. We recognise again, very similarly, that lots of people who have sought sanctuary with us have been through extremely difficult circumstances, which many of us couldn't even begin to imagine. And I'm familiar with the cases that you described; I saw Otis just a couple of weekends ago, as I know you did as well. I know that he is particularly grateful for the support that he's had from the community in Swansea and beyond.
Welsh: Diolch, Bethan, am godi'r materion hyn. Byddaf yn sicr yn cael trafodaeth gyda'r Gweinidog sy'n gyfrifol ar y ddau fater hyn, o ran pryd y gallwn roi'r wybodaeth ddiweddaraf am y gwaith y mae Llywodraeth Cymru yn ei wneud o ran cam-drin domestig, ac yn benodol, sut yr ydym yn gweithio gyda'r heddlu er mwyn gwneud hynny. Gwn fod gwaith yn mynd rhagddo, er enghraifft, o ran hyfforddiant ar gyfer dulliau gweithredu sy'n seiliedig ar drawma ac ati, sy'n bwysig iawn wrth ymdrin â phobl sydd wedi profi profiadau anodd iawn. Ac unwaith eto, mi fydda i'n cael yr un sgwrs am y gefnogaeth yr ydym ni'n ei rhoi i geiswyr lloches, oherwydd mae'n bwysig ein bod ni, mewn gwirionedd, yn genedl noddfa, fel yr honnwn ein bod ni. Rwy'n gwybod bod Llywodraeth Cymru, o'i rhan hi, yn gwneud llawer iawn i geisio gwireddu hynny, ac yn gwneud i bobl deimlo bod croeso iddyn nhw yma pan fyddan nhw'n dod yma. Rydym yn cydnabod eto, yn yr un modd, fod llawer o bobl sydd wedi ceisio noddfa gyda ni wedi bod trwy amgylchiadau hynod o anodd, na all llawer ohonom hyd yn oed ddechrau eu dychmygu. Ac rwy'n gyfarwydd â'r achosion a ddisgrifiwyd gennych; gwelais Otis ychydig benwythnosau'n ôl, fel y gwn y gwnaethoch chithau hefyd. Gwn ei fod yn arbennig o ddiolchgar am y gefnogaeth y mae wedi'i chael gan y gymuned yn Abertawe a thu hwnt.
English: Over the summer, my office was inundated by residents who were upset by Stagecoach's decision to scrap the no. 25 bus service from Caerphilly to Cardiff via Thornhill crematorium and the University Hospital Wales, and merge it into an existing much longer and much more inconvenient route for residents in Caerphilly. Despite a number of residents' petitions, Stagecoach scrapped the service in September, and we held meetings with Stagecoach throughout September and October, and eventually persuaded them to reintroduce an hourly service from Caerphilly to the Heath, and also to the Thornhill crematorium, which mirrored the old no. 25 route, but it was an hourly not a two-hourly service. It's going to be trialled from January for six months, and we urge residents to use that service as much as possible, but the key issue here is that Stagecoach were able to make these unpopular decisions because they were commercial decisions. With that in mind, would the Trefnydd consider a statement or a debate in Government time on reforming bus services to make them more user-friendly to residents who need these services, and not just use them on a commercial basis?
Welsh: Dros yr haf, galwodd trigolion di-ri heibio i'm swyddfa a oedd wedi cynhyrfu oherwydd penderfyniad Stagecoach i gael gwared ar y gwasanaeth bws rhif 25 o Gaerffili i Gaerdydd heibio amlosgfa Thornhill ac Ysbyty Athrofaol Cymru, a'i gyfuno â rhai sydd eisoes yn bodoli sy'n llawer hirach a llawer mwy anghyfleus i drigolion Caerffili. Er gwaethaf nifer o ddeisebau gan drigolion, cafodd y gwasanaeth ei ddiddymu gan Stagecoach ym mis Medi. Cynhaliwyd cyfarfodydd gyda Stagecoach drwy gydol mis Medi a mis Hydref, ac yn y pen draw fe'u darbwyllwyd i ailgyflwyno gwasanaeth bob awr o Gaerffili i'r Mynydd Bychan, a hefyd i amlosgfa Thornhill, a oedd yn adlewyrchu'r hen lwybr Rhif 25, ond bob awr oedd y gwasanaeth ac nid bob dwy awr. Mae'n mynd i gael ei dreialu o fis Ionawr am chwe mis, ac rydym yn annog trigolion i ddefnyddio'r gwasanaeth hwnnw gymaint â phosibl. Ond y mater allweddol yma yw bod Stagecoach wedi gallu gwneud y penderfyniadau amhoblogaidd hyn am eu bod yn benderfyniadau masnachol. Gyda hynny mewn golwg, a fyddai'r Trefnydd yn ystyried datganiad neu ddadl yn amser y Llywodraeth ar ddiwygio gwasanaethau bysiau i'w gwneud yn fwy hwylus i drigolion sydd angen y gwasanaethau hyn, ac nid i'w defnyddio ar sail fasnachol yn unig?
English: Thank you, Hefin David, for that question. I know that your constituents will be particularly grateful for the work that you've done in terms of getting that replacement service. Even though it doesn't return the service to an hourly service, it certainly, I think, would be very welcome that you've made that effort on their behalf. In terms of the problems you describe, they're very much the result of the failed deregulation of the bus industry, which has made it very difficult to have a service in Wales that meets the needs of people in Wales, which is one of the reasons why the proposals in the upcoming legislation that the Minister with responsibility for transport is leading on will be so important and I know that, in due course, he will be updating Members of the Assembly on those proposals within the legislation.
Welsh: Diolch, Hefin David, am y cwestiwn hwnnw. Gwn y bydd eich etholwyr yn arbennig o ddiolchgar am y gwaith yr ydych wedi'i wneud i gael y gwasanaeth newydd hwnnw. Er nad yw'r gwasanaeth yn mynd i fod yn wasanaeth bob awr, yn sicr, credaf fod yr ymdrech honno a wnaethoch ar eu rhan i'w chroesawu'n fawr. O ran y problemau yr ydych yn eu disgrifio, maent yn bendant yn ganlyniad i ddadreoleiddio aflwyddiannus ar y diwydiant bysiau, sydd wedi'i gwneud yn anodd iawn cael gwasanaeth yng Nghymru sy'n diwallu anghenion pobl Cymru, sef un o'r rhesymau pam mae'r cynigion yn y ddeddfwriaeth arfaethedig y mae'r Gweinidog sy'n gyfrifol am drafnidiaeth yn ei harwain mor bwysig. A gwn y bydd, maes o law, yn rhoi'r diweddaraf i Aelodau'r Cynulliad ar y cynigion hynny sydd o fewn y ddeddfwriaeth.
English: Minister, I note with great concern the UK Government's decision to increase the Public Works Loan Board interest rate by a full 1 per cent - in fact, moving from 1.8 per cent to 2.8 per cent with immediate effect. This has the effect to take away the ability of local councils to borrow at a lower rate than that provided by private lenders and will inevitably lead to councils having to reassess their business plans, with possible cancellation of projects in order to continue funding current projects, as well as giving grave concern for delivering infrastructure and front-line projects at all. Would you, Minister, or the First Minister, make a statement on the Welsh Government's position in regard to this announcement?
Welsh: Gweinidog, sylwaf gyda chryn bryder ar benderfyniad Llywodraeth y DU i gynyddu cyfradd llog y Bwrdd Benthyciadau Gwaith Cyhoeddus o 1 y cant llawn - symudiad yn wir, o 1.8 y cant i 2.8 y cant ar unwaith. Mae hyn yn effeithio ar allu cynghorau lleol i fenthyca ar gyfradd is na'r hyn a ddarperir gan fenthycwyr preifat a bydd yn sicr o beri i'r cynghorau orfod ailasesu eu cynlluniau busnes, gyda'r posibilrwydd o ganslo prosiectau er mwyn parhau i ariannu prosiectau cyfredol, yn ogystal ag achosi pryder difrifol o ran darparu seilwaith a phrosiectau rheng flaen o gwbl. A fyddech chi, Gweinidog, neu'r Prif Weinidog, yn gwneud datganiad am safbwynt Llywodraeth Cymru mewn cysylltiad â'r cyhoeddiad hwn?
English: Well, our position is that this is a retrograde move and it makes things even more difficult for local authorities and is particularly concerning now because business cases for all kinds of things that local authorities have been planning on - for example, regeneration activities, social housing and other investment - will now need to be reassessed again in light of this development, in terms of trying to explore what is affordable locally and what they're able to plan for. But these are concerns that I will certainly be raising.
Welsh: Wel, ein safbwynt ni yw bod hwn yn gam yn ôl, ac mae'n gwneud pethau'n anodd iawn i awdurdodau lleol ac yn peri pryder arbennig nawr. Oherwydd bydd angen ailasesu achosion busnes dros bob math o bethau y mae awdurdodau lleol wedi bod yn cynllunio ar eu cyfer - er enghraifft, gweithgareddau adfywio, tai cymdeithasol a buddsoddiad arall nawr eto - yng ngoleuni'r datblygiad hwn, o ran ceisio archwilio'r hyn sy'n fforddiadwy yn lleol a'r hyn y gallant gynllunio ar ei gyfer. Ond mae'r rhain yn bryderon y byddaf yn sicr yn eu codi.
English: Minister, I'm sure you would have been delighted on Saturday night to receive the news that the Cory brass band have again become the national champions of Great Britain, that they've now completed a grand slam of major brass band titles held in the same year, a feat achieved on only two previous occasions, one of which was theirs, and that this confirms their position now as the No. 1 brass band for the thirteenth consecutive year. I wonder if you think it would be appropriate for the Government to host an event in this Assembly to commemorate these incredible world champion ambassadors for Wales. And the second point, Minister, is this: they are shortly off to America, to be followed by South Korea. I wonder if there could be a statement from Welsh Government to outline the way in which these cultural ambassadors for Wales can be connected with the Welsh Government's own ambitions in terms of promoting Welsh economic interests abroad, in countries like America and South Korea. And perhaps my final request is that I think it would be great if Welsh Government wrote on behalf of this entire Chamber to congratulate the entire brass band and all those from across south Wales who actually work and support the band on this stunning success.
Welsh: Gweinidog, rwy'n siŵr y byddech chi wedi bod wrth eich bodd nos Sadwrn o glywed y newyddion bod band pres Cory wedi dod yn bencampwyr cenedlaethol Prydain Fawr unwaith eto, a'u bod bellach wedi cwblhau camp lawn o deitlau bandiau pres mawr a gynhaliwyd yn yr un flwyddyn , camp a gyflawnwyd ar ddau achlysur blaenorol yn unig, unwaith ganddyn nhw eu hunain, a bod hyn yn cadarnhau eu safle nawr fel y band pres Rhif 1 am y drydedd flwyddyn ar ddeg yn olynol. Tybed a ydych o'r farn y byddai'n briodol i'r Llywodraeth gynnal digwyddiad yn y Cynulliad hwn i ddathlu'r llysgenhadon rhyfeddol hyn dros Gymru? A'r ail bwynt, Gweinidog, yw hyn: yn fuan, byddant yn teithio i America, ac yna i Dde Korea. Tybed a oes modd cael datganiad gan Lywodraeth Cymru i amlinellu'r modd y gall y llysgenhadon diwylliannol hyn dros Gymru fod yn gysylltiedig ag uchelgeisiau Llywodraeth Cymru ei hun o ran hyrwyddo buddiannau economaidd Cymru dramor, mewn gwledydd fel America a De Korea. A'm cais olaf, efallai, yw y byddai'n wych petai Llywodraeth Cymru yn ysgrifennu ar ran y Siambr gyfan hon i longyfarch y band pres cyfan a phawb o bob rhan o dde Cymru sy'n gweithio ac yn cefnogi'r band ar y llwyddiant ysgubol hwn.
English: Thank you, Mick Antoniw. Welsh Government will certainly join you in congratulating the Cory Band for being the best in the world for 13 years, which is a heck of an achievement, isn't it? I know that the Minister and I - the Minister with responsibility for music and I - will have a discussion about how we can best mark that incredible achievement here in the Assembly and also explore how we can better use these amazing cultural ambassadors that we have.
Welsh: Diolch, Mick Antoniw. Bydd Llywodraeth Cymru yn sicr yn ymuno â chi i longyfarch Band y Cory am fod y gorau yn y byd am 13 mlynedd, sy'n dipyn o gamp, onid yw? Gwn y bydd y Gweinidog a minnau - y Gweinidog sy'n gyfrifol am gerddoriaeth a minnau - yn cael trafodaeth am y ffordd orau y gallwn nodi'r cyflawniad anhygoel hwnnw yma yn y Cynulliad a hefyd ystyried sut y gallwn ddefnyddio'r llysgenhadon diwylliannol rhyfeddol hyn yn well.
English: Wales is a community of communities, and one community in Wales is the Catalan community. I welcome the comments made earlier by the First Minister expressing concern about what is happening in Barcelona and also what happened in Madrid in locking up democratically elected politicians. I support the call for a debate on what is happening in Catalunya and I'd like the Government to seriously consider this. But I'd like you to go further and express support for the Catalan community living in Wales and the people of Catalunya at this present time, because politicians out there have been jailed for keeping their democratically elected promises. There were 113 civilians injured yesterday at Barcelona airport, where they were fired upon by police and Guardia Civil, I believe. So, could we have a Government statement on these matters, please?
Welsh: Cymuned o gymunedau yw Cymru, ac un gymuned yng Nghymru yw cymuned Catalonia. Rwy'n croesawu'r sylwadau a wnaed yn gynharach gan y Prif Weinidog yn mynegi pryder am yr hyn sy'n digwydd yn Barcelona a hefyd yr hyn a ddigwyddodd ym Madrid o ran cloi gwleidyddion a etholwyd yn ddemocrataidd. Rwy'n cefnogi'r alwad am ddadl ar yr hyn sy'n digwydd yng Nghatalonia, a hoffwn i'r Llywodraeth ystyried hyn o ddifrif. Ond hoffwn ichi fynd ymhellach a mynegi cefnogaeth i'r gymuned Gatalaneg sy'n byw yng Nghymru a phobl Catalonia ar hyn o bryd, oherwydd bod gwleidyddion wedi cael carchar am gadw addewidion a etholwyd yn ddemocrataidd. Roedd 113 o sifiliaid wedi'u hanafu ddoe ym maes awyr Barcelona, lle saethwyd atynt gan yr heddlu a Guardia Civil, rwy'n credu. Felly, a gawn ni ddatganiad gan y Llywodraeth ar y materion hyn, os gwelwch yn dda?
English: I certainly join others in putting on record Welsh Government support for the Catalan community here in Wales, because we have a long history of close relationships with Catalonia and obviously we want to see that continue. We enjoy some really positive international links through the European networks that we share, and around a third of Spanish-owned companies in Wales are headquartered in Catalonia. So, we do have these close important cultural links but also close and important economic links as well.
Welsh: Yn sicr, ymunaf ag eraill i gofnodi cefnogaeth Llywodraeth Cymru i'r gymuned Gatalaneg yma yng Nghymru, oherwydd mae gennym hanes hir o berthynas agos â Chatalonia ac yn amlwg rydym am weld hynny'n parhau. Rydym yn mwynhau cysylltiadau rhyngwladol gwirioneddol gadarnhaol drwy'r rhwydweithiau Ewropeaidd yr ydym yn eu rhannu, ac mae tua thraean o'r cwmnïau yng Nghymru sy'n eiddo i Sbaen â'u pencadlys yng Nghatalonia. Felly, mae'r cysylltiadau diwylliannol pwysig hyn yn agos, ond hefyd mae cysylltiadau economaidd agos a phwysig.
English: On the first issue, regarding the INTERREG projects and particularly the number of INTERREG projects that have been supported in north Wales, perhaps Mark Isherwood would write to me with the information that he was giving this afternoon in the Chamber and I'll be able to look at that and also perhaps then advise on work that has been done to support and promote projects in the north Wales region. On the second issue of fuel poverty, Welsh Government is very familiar with the two reports that you have referred to, and we are considering those reports alongside the consideration that we're giving to the way forward in terms of our approach to tackling fuel poverty.
Welsh: O ran y mater cyntaf, ynghylch prosiectau INTERREG ac yn enwedig nifer y prosiectau INTERREG a gefnogwyd yn y gogledd, efallai y gallai Mark Isherwood ysgrifennu ataf gyda'r wybodaeth yr oedd yn ei rhoi'r prynhawn yma yn y Siambr a byddaf yn gallu edrych ar hynny a hefyd efallai wedyn roi cyngor ar y gwaith sydd wedi'i wneud i gefnogi a hyrwyddo prosiectau yn rhanbarth gogledd Cymru. O ran yr ail fater sy'n ymwneud â thlodi tanwydd, mae Llywodraeth Cymru yn gyfarwydd iawn â'r ddau adroddiad yr ydych wedi cyfeirio atynt, ac rydym yn ystyried yr adroddiadau hynny ynghyd â'r ystyriaeth yr ydym yn ei rhoi i'r ffordd ymlaen o ran ein dull ni o fynd i'r afael â thlodi tanwydd.
English: And, finally, David Rees.
Welsh: Ac yn olaf, David Rees.
English: Diolch, Dirprwy Lywydd. Trefnydd, last year, the Children, Young People and Education Committee produced a report on perinatal mental health. The excellent work that they produced had a very positive response from the Welsh Government, and I know the Welsh Government have taken action on some of those recommendations. However, one of those major recommendations was the introduction of a mother and baby unit, and we seem to have no actual progress on that particular recommendation. Now, last week, we all, across this Chamber, recognised World Mental Health Day on Thursday, but here we have a situation where we still need to take action to address the mother and baby unit in perinatal mental health. Can we have a statement from the Minister for health to actually see the progress being made on those recommendations, and particularly on a mother and baby mental health unit?
Welsh: Diolch, Dirprwy Lywydd. Trefnydd, y llynedd, lluniwyd adroddiad gan y Pwyllgor Plant, Pobl Ifanc ac Addysg ar iechyd meddwl amenedigol. Cafwyd ymateb cadarnhaol iawn gan Lywodraeth Cymru i'r gwaith rhagorol a gynhyrchwyd ganddyn nhw, ac rwy'n gwybod bod Llywodraeth Cymru wedi cymryd camau ar rai o'r argymhellion hynny. Er hynny, un o'r argymhellion pwysicaf ynddo oedd sefydlu uned mam a'i baban, ac nid yw'n ymddangos ein bod wedi gweld unrhyw gynnydd gwirioneddol ynglŷn â'r argymhelliad penodol hwnnw. Nawr, yr wythnos diwethaf, roeddem ni i gyd, ar draws y Siambr hon, yn nodi Diwrnod Iechyd Meddwl y Byd ddydd Iau. Ond mae gennym sefyllfa yma lle mae angen inni weithredu o hyd i fynd i'r afael â mater iechyd meddwl amenedigol o ran unedau mam a'i baban. A gawn ni ddatganiad gan y Gweinidog iechyd i weld y cynnydd mewn gwirionedd a wneir ynglŷn â'r argymhellion hynny, ac yn benodol ar uned iechyd meddwl mam a'i baban?
English: Thank you, David Rees. I will certainly ask the health Minister to write to you with an update, but I can confirm that we are committed and remain committed to establishing a unit as a matter of priority, and that work is being led by the Welsh Health Specialised Services Committee. FootnoteLink The implementation of such a specialised service is complex, and it must take into account factors such as location, suitability of premises and workforce capacity. But the management group has been working with Swansea Bay University Health Board to develop a business case for a six-bedded mother and baby unit to be hosted in the region. There is concern, I know, that there might be a length of time before that unit might be open; I think that the indicative planning set out by the health board indicates a timescale of being operational by summer 2021. So, as a result of that, Welsh Government officials are working with the Welsh Health Specialised Services Committee and Swansea Bay to explore options for an interim solution or to see if there are ways that we can accelerate that planning, and those discussions are being taken forward as a matter of urgency.
Welsh: Diolch, David Rees. Fe fyddaf yn siŵr o ofyn i'r Gweinidog iechyd ysgrifennu atoch chi gyda'r wybodaeth ddiweddaraf, ond fe allaf i gadarnhau ein bod ni wedi ymrwymo ac yn parhau'n ymrwymedig i sefydlu uned fel mater o flaenoriaeth, a bod y gwaith hwnnw'n cael ei arwain gan Bwyllgor Gwasanaethau Iechyd Arbenigol Cymru. FootnoteLink Mae gweithredu gwasanaeth mor arbenigol yn gymhleth, ac mae'n rhaid i hynny ystyried ffactorau fel lleoliad, addasrwydd safleoedd a chapasiti'r gweithlu. Ond mae'r grŵp rheoli wedi bod yn gweithio gyda Bwrdd Iechyd Prifysgol Bae Abertawe i ddatblygu achos busnes ar gyfer uned mam a'i baban gyda chwe gwely i'w leoli yn y rhanbarth. Mae pryder, rwy'n gwybod, y gallai fod cryn amser cyn bod modd agor yr uned honno; credaf fod y cynllunio dangosol a bennwyd gan y bwrdd iechyd yn dangos amserlen a fydd yn weithredol erbyn haf 2021. Felly, o ganlyniad i hynny, mae swyddogion Llywodraeth Cymru yn gweithio gyda Phwyllgor Gwasanaethau Iechyd Arbenigol Cymru a Bae Abertawe i ddod o hyd i opsiynau ar gyfer datrysiad dros dro neu i chwilio am ffyrdd y gallwn ni gyflymu'r cynllunio hwnnw, ac mae'r trafodaethau hynny'n cael eu datblygu ar frys.
English: Item 4 on the agenda is the Agricultural Holdings Act 1986 (Variation of Schedule 8) (Wales) Order 2019, and I call on the Minister for Environment, Energy and Rural Affairs to move the motion - Lesley Griffiths.
Welsh: Eitem 4 ar yr agenda yw Gorchymyn Deddf Daliadau Amaethyddol 1986 (Amrywio Atodlen 8) (Cymru) 2019, ac rwy'n galw ar Weinidog yr Amgylchedd, Ynni a Materion Gwledig i gynnig y cynnig - Lesley Griffiths.